Friidrett

Friidrett er en idrett der det konkurreres i en rekke øvelser hovedsakelig kategorisert som hopp, løp og kast. I de greske antikke olympiske leker fra 776 f.Kr. var friidrett sammen med boksing og bryting hovedidrettene. Samlet ble disse øvelsene kalt atletikk, et begrep som går igjen for friidrett i en rekke språk. Fra midten av 1800-tallet ble konkurranser innen friidrett modernisert. Det var spesielt i konkurranser mellom britiske universiteter at organiserte konkurranser ble utviklet. I de første moderne olympiske leker i 1896 var friidrett den mest sentrale idretten. Kvinner fikk delta i friidrett i de olympiske leker fra 1928 i Amsterdam.

Konkurranser i friidrett arrangeres vanligvis på en utendørs oval bane med en 400 meter lang løpebane rundt en gressdekket indrebane, men også løp utenfor bane (gateløp, terrengløp etc.) er del av friidretten. Hopp- og kastøvelsene avvikles vanligvis på området innenfor løpebanen. Siden 1960-årene arrangeres det også egne mesterskap innendørs i et utvalg øvelser.

Det internasjonale friidrettsforbundet, IAAF (International Association of Athletics Federations), ble grunnlagt i 1912 ved en kongress i Stockholm. Det er IAAF som arrangerer VM i friidrett, for første gang i 1983 i Helsingfors. Norsk friidrett er organisert i Norges Friidrettsforbund (NFIF).

Løpsøvelser
Sprint
60 meter
100 meter
200 meter
400 meter Mellomdistanse
800 meter
1500 meter
1 engelsk mil
3000 meterLangdistanse
5000 meter
10000 meterHekk / Hinder
80 meter hekk
100 meter hekk
110 meter hekk
300 meter hekk
400 meter hekk
1500 meter hinder
2000 meter hinder
1500 meter hinder
3000 meter hinder

Tekniske øvelser
Kast
Spydkast
Kulestøt
Diskos
Sleggekast
VektkastHopp 
Høydehopp
Lengdehopp
Stavsprang
TrestegHopp uten tilløp (innendørs)
Høyde uten tilløp
Lengde uten tilløp
Tresteg uten tilløp

Andre øvelser
Mangekamp
Femkamp
Sjukamp
Tikamp
UltramangekampStafettløp
4 x 100 meter
4 x 400 meter
1000 meter
4 x 800 meter
4 x 1500 meterTerrengløp
2 km («kort løype», kvinner)
3 km («kort løype», menn)
6 km («lang løype», kvinner)
10 km («lang løype», menn)Landeveisløp / gateløp
10 km
halvmaraton
maraton

Kappgang
Vanligvis 3 km, 5 km, 10 km, 20 km og 50 km.

Se også
 Friidrettens Trenerforening
 Verdensrekorder i friidrett
 Norske rekorder i friidrett

Eksterne lenker
 Norges Friidrettsforbund
 Veteranfriidrett (statistikkside)  (engelsk)


Kategori:1000 artikler enhver Wikipedia bør ha